
«2027 елга һәм 2028 һәм 2029 елларның планлы чорына Татарстан Республикасында мәктәпкәчә белемнең уку-укыту программаларын гамәлгә ашыра торган муниципаль мәгариф оешмаларында һәркем өчен мөмкин булган һәм түләүсез мәктәпкәчә белем алуга хокукларны гамәлгә ашыруның дәүләт гарантияләрен финанс белән тәэмин итү нормативларын раслау турында» Татарстан Республикасы законы проекты (алга таба - закон проекты) «Россия Федерациясендә мәгариф турында» 2012 елның 29 декабрендәге 273-ФЗ номерлы Федераль законның 8 статьясын һәм «Россия Федерациясе субъектларында ачык хакимият оештыруның гомуми принциплары турында» 2021 елның 21 декабрендәге 414-ФЗ номерлы федераль законнарны гамәлгә ашыру кысаларында «Татарстан Республикасы Министрлар Кабинеты каршындагы Татарстан Республикасы Икътисадый һәм социаль тикшеренүләр үзәге» дәүләт бюджет учреждениесе тарафыннан эшләнгән.
«Россия Федерациясендә мәгариф турында» 2012 елның 29 декабрендәге
273-ФЗ номерлы Федераль законның 8 статьясы нигезендә Россия Федерациясе субъектларының дәүләт хакимияте органнарының мәгариф өлкәсендәге вәкаләтләренә, хезмәт өчен түләү, дәреслекләр һәм уку кирәк-яраклары, белем бирү чаралары, уеннар, уенчыклар сатып алуга чыгымнарны кертеп (бинаны карап тотуга һәм коммуналь хезмәтләр өчен түләүгә киткән чыгымнарны кертмичә) Россия Федерациясе субъектларының дәүләт хакимияте органнары тарафыннан билгеләнә торган нормативлар нигезендә  җирле бюджетларга субвенцияләр бирү юлы белән, муниципаль мәктәпкәчә белем бирү оешмаларында һәркем өчен мөмкин булган һәм түләүсез мәктәпкәчә белем алу хокукларын гамәлгә ашыру дәүләт гарантияләрен тәэмин итү керә.
Закон проекты белән 2027 елга һәм 2028 һәм 2029 елларның планлы чорына мәктәпкәчә белем бирә торган белем бирү программалары буенча эшләүче Татарстан Республикасында муниципаль мәктәпкәчә мәгариф оешмаларында һәркем өчен мөмкин булган һәм түләүсез мәктәпкәчә белем алу хокукларын гамәлгә ашыру дәүләт гарантияләрен финанс белән тәэмин итү нормативлары
(алга таба - мәктәпкәчә белем бирә торган белем бирү программалары буенча эшләүне финанс белән тәэмин итү нормативлары, мәктәпкәчә мәгариф оешмалары) раслана.
Мәктәпкәчә белем бирү программаларын гамәлгә ашыруны финанс белән тәэмин итү нормативлары түбәндәгеләргә бәйле рәвештә дифференцияцияләнә:
 төркемнәрнең төренә (гомуми үсеш төрендәге, компенсацияләү рәвешендәге, комбинацияләнгән төрдәге, савыктыру төрендәге);

мәктәпкәчә мәгариф оешмасының территориаль урнашуына (шәһәр, авыл җире);
мәктәпкәчә мәгариф оешмасының атнага ничә көн эшләвенә;
мәктәпкәчә мәгариф оешмасында балаларның күпме вакыт булуына;
мәктәпкәчә мәгариф оешмасы төркемендә тәрбияләнүчеләрнең яшьләре ягыннан составына;
сәламәтлек торышларыннан чыгып, тәрбияләнүчеләрнең категориясенә.
Мәктәпкәчә белем бирүнең белем бирү программаларын гамәлгә ашыруны финанс белән тәэмин итү нормативлары елына бер тәрбияләнүчегә исәпләп чыгарылган, аз комплектлы мәгариф оешмаларында елына бер төркемгә исәпләп чыгарылган.

